શિયાળા સિઝન પહેલા દર વર્ષે રેલવે દ્વારા એક્શન પ્લાન ધુમ્મસને ધ્યાનમાં લઇ તૈયાર કરવામાં આવે છે અને ટ્રેનો જે રદ કરવામાં આવનાર છે તેની યાદી પણ જાહેર કરવામાં આવે છે. ધુમ્મસની સ્થિતિને ધ્યાનમાં લઇને આ વર્ષે રેલવે દ્વારા ૪૦૦ ટ્રેનોની ફ્રિકવન્સીને ઘટાડી દેવામાં આવી હતી જ્યારે ૩૦ મેલ અને એક્સપ્રેસ ટ્રેનોની સર્વિસ રદ કરી દેવામાં આવી હતી. અગાઉ રેલવે દ્વારા હવામાનની સ્થિતિને ધ્યાનમાં લીધા બાદ ૨૫મી જાન્યુઆરીથી ૬૮ ટ્રેનોની સેવા ફરી શરૂ કરી હતી.